Florin Salam caută ajutor, după ce a fost pus sub control judiciar
- Bianca Ion
- 23 martie 2024, 09:07
Florin Salam trece printr-o perioadă complicată a vieții sale, iar plasarea sub control judiciar a început să îi afecteze și cariera. Motiv pentru care a început să caute ajutor printre apropiați.
Cine îl ajută pe Florin Salam după controlul judiciar
Acuzațiile care i se aduc lui Florin Salam includ implicarea în diverse înșelăciuni, ceea ce a condus la reținerea și interogarea sa. Ancheta este în desfășurare, iar artistul de muzică de petrecere se află în pragul disperării.
Tocmai din acest motiv, câtărețul de manele a căutat ajutor printre cei apropiați. Deși mulți i-au întors spatele, a reușit să găsească un umăr pe care să-și verse oful, un apropiat, care îi este și cumătru.
Florin Salam, ajutat de unul dintre apropiați
Râncu Ilieș, cunoscut sub pseudonimul Leo Castellano, a fost printre primii care au avut o discuție cu Florin Salam imediat după ce acesta a fost pus sub control judiciar. Leo, fiul de naș al faimosului Bercea Mondialu', s-a deplasat în București imediat după ce Salam a avut nevoie să dea declarații la Poliție și l-a contactat telefonic, informează cancan.ro.
Încurajare de 2.000 de lei pentru o dedicație
Florin Salam i-a mărturisit lui Leo Castellano, cumătrul său, că este dezamăgit de anumite persoane în care a avut încredere și că este hotărât să rămână ferm în convingerea că nu va recurge niciodată la însușirea necuvenită a banilor. Leo Castellano, care este și nașul său, l-a încurajat, iar peste două zile avea să fie prezent la concertul lui Florin Salam de la Berăria H, unde i-a oferit cântărețului 2.000 de lei pentru o dedicație.
Florin Salam a fost denunțat de trei persoane, care au reclamat faptul că manelistul a primit avansuri pentru concerte, dar nu le-a mai onorat. Printre cei care l-au dat în vileag se numără Maikal Stănescu, cunoscut drept curscrul lui Paul Fluture, unul dintre liderii unui clan binecunoscut din Oltenia. Se pare că a oferit un avans de 5.000 de euro pentru un eveniment la care Salam trebuia să cânte la nuntă.
Cine ar vrea să îi facă rău lui Florin Salam
Florin Salam s-a prezentat la secția de poliție pentru a semna documentele referitoare la controlul judiciar și a furnizat mai multe declarații despre ceea ce se petrece în realitate în jurul său. Manelistul este convins că există persoane care își doresc să îi cauzeze neplăceri, motiv pentru care ar putea inventa toate aceste scenarii în legătură cu el.
"O să aflați totul de la domnii avocați. Sunt oameni care trebuiau să-și primească banii, de bunăvoie și au fost contra, au vrut mai mult. Credeți-mă din suflet, sunt oameni care vor să facă o grămadă de șmecherii din astea, să îmi facă mie rău.
Nu știu de ce vor să mă țină departe de scenă. Domnii avocați trebuie să-mi afle neapărat despre ce e vorba și atunci să lumă niște măsuri și să vă țin la curent. Nu este bine deloc ce se întâmplă. E cineva din branșă care face rău", a declarat manelistul la antena3.ro.